پاکستان امریکی مداخلت کی وجہ سے مشکلات کا شکار ہے ، امریکا کےمقابلہ میں قومی اتحاد تشکیل دیا جائے، آیت اللہ سیستانی

مرجع بزرگ آیت اللہ سید علی سیستانی نے کہا کہ پاکستانی عوام اپنے اندر اتحاد و اتفاق کو مضبو ط کریں، یہ بات انہوں نے اصغریہ علم و عمل کے ایک وفد سے ملاقات میں کہی۔

خبر کا کوڈ: 148

تاریخ: 26 January 2018 - 13:24

مقدس دفاع نیوز ایجنسی کی رپورٹ کے مطابق، مرجع بزرگ آیت اللہ سیستانی  نے کہاکہ میں ہمیشہ پاکستان اور بھارت کے معمالات سے باخبر رہتا ہوں اور انکی ترقی اور بہتری کے لئے دعا گو ہوں، انہوں نے کہاکہ پاکستان امریکی مداخلت کی وجہ سے مشکلات کا شکار ہے اور اسکا حل یہ ہے کہ پاکستانی عوام اپنے اندر اتحاد پیدا کرلے۔انہوں نے کہا کہ بیرونی قوتوں سے مقابلہ کے لئے پاکستان کو قومی اتحاد تشکیل دینے پر سنجیدگی کا مظاہر ہ کرنا چاہئے۔

آیت اللہ سید علی سیستانی  نے کہا کہ علم ایک سرمایہ ہے اور پاکستانی ملت کو اپنے بچوں کو جدید علم کے ساتھ ساتھ اسلامی علوم ، اخلاقیات اور اقدار سے آشنا کروانے کے لئے بھی کوشیش کرنی ہوگی۔

انہوں نے کہا کہ دشمن شیعہ مسلمانوں کے آپسی اتحاد کو بھی کمزور کرنے کی کوشیش کررہا ہے، لہذا اس بات کی بھی یقین دہانی کی جائے کہ کسی کو بھی دشمن کی سازش کو کامیاب بنانے کی اجازت نہیں دی جائیگی۔

پیغام کا اختتام/